Ալեքսանդր Հակոբյան (մեխանիկ)
Ալեքսանդր Արշակի Հակոբյան (), մեխանիկոս։ ՀԽՍՀ ԳԱ ակադեմիկոս (1943), պրոֆեսոր (1937), ՀԽՍՀ գիտության և տեխնիկայի վաստակավոր գործիչ (1940)։

Կենսագրություն 
Ավարտել է Պետրոգրադի պոլիտեխնիկական ինստիտուտը (1917)։ 1920-1930 թվականներին դասախոսել է ԵՊՀ-ում. 1928-1929 թվականներին՝ տեխնիկական ֆակուլտետի դեկան։ Հիմնադրման օրից աշխատել է ԵՊԻ-ում, կազմակերպել և գլխավորել է տեսական մեխանիկայի (1930-1939), թերմոդինամիկայի և ջերմատեխնիկայի (1939-1954), գլխավորել ֆիզիկայի (1954-1957) ամբիոնները։

Աշխատանքները վերաբերում են դասական և կիրառական մեխանիկայի տարբեր հարցերին։ Ուսումնասիրել է հեղուկից և ցանկացած թվով գազերից բաղկացած խառնուրդների թերմոդինամիկական հատկությունները՝ հաշվի առնելով նրանցում քիմիական ռեակցիաների և մակակլանման հնարավորությունը։ Հիմնավորել է թերմոդինամիկայի երկրորդ օրենքը՝ ջերմաստիճանի ցանկացած նշանի դեպքում։ Հակոբյանը ԽՍՀՄ-ում առաջիններից է վեկտորական հաշվի օգնությամբ շարադրել տեսական մեխանիկայի դասընթացը։

Երկեր 
 Ֆիզիկա։ Դասախոսություններ կարդացված Երևանի ժող. համալսարանում 1922 թվականին, Եևան, Պետհրատ, 1922։
 Կլասիկ թերմոդինամիկը և քիմիական կոնստանտը։ Երևան, Ա. հ., 1925։
 Տեսական մեխանիկա։ Երևան, Հայպետհրատ, 1941։
 Տեսական մեխանիկա, մաս 1-2, Երևան, 1941-1964։
 Թերմոդինամիկա, Երևան, 1952։
 Химическая термодинамика։ Учебное пособие / А. А. Акопян, Москва, Высшая школа, 1963.

Մամուլ 
 Հոդվածների մատենագիտություն։

Ծանոթագրություններ 

Խորհրդային մեխանիկներ
Հայ քիմիկոսներ
Խորհրդային քիմիկոսներ
Քիմիական գիտությունների դոկտորներ
Հայ մեխանիկոսներ
Հայ ակադեմիկոսներ
ՀԽՍՀ գիտության և տեխնիկայի վաստակավոր գործիչներ